C) Hr. Fikré El-Gourfti, UM/MENA - PDF\nDownload "C) Hr. Fikré El-Gourfti, UM/MENA"\n1 C) Hr. Fikré El-Gourfti, UM/MENA Interview med hr. Fikré Filali El-Gourfti på UM's MENA-kontor. Interviewet blev foretaget i København den 27. juni, NMJ: "Allerførst tak fordi du har lyst til at bruge tid på mig. Det er jo som et led i mit speciale, jeg laver det her. Jeg er i gang med et speciale som handler om UM's relationer og hvordan I skaber relationer. Overordnet set er det det, man kalder Public Diplomacy, men det er mit indtryk, at I kalder Public diplomacy noget meget specifikt herinde, men I laver i virkeligheden en masse andre ting, som også skaber relationer." FFG: "Ja" NMJ: "Så det er det, jeg godt kunne tænke mig. Specifikt fokuserer jeg på Egypten og prøver at finde ud af, hvad vi laver dernede. Men allerførst for båndets skyld, vil jeg gerne have dig til at sige dit navn og din position i UM." FFG: "Jamen, jeg hedder Fikré El-Gourfti og jeg sidder som specialkonsulent med Egypten, Yemen og Tunesien som sagsområde. Før det sad jeg som kommunikationsrådgiver og arbejdede med det der hed en taskforce for relationer til den muslimske verden. Det var et levn fra at Danmark havde et efterarbejde med tegningesagen, så vi skulle have forbedret relationerne til den muslimske verden. Derfor havde vi en taskforce der arbejdede helt konsekvent med det. Taskforcen var en del af MENA og PK, men primært forankret i MENA. Nu er den nedlagt, og jeg er fortsat med det politiske stof. NMJ: "Hvordan ligger MENA i forhold til resten af UM. Er det et underkontor eller er det på linje med PDK og med de andre kontorer?" FFG: "PDK er mig bekendt et center, hvor der er pressetjeneste og forskellige ting, hvorimod MENA er et regionskontor eller et landekontor kan man kalde det. Det ligger så under det center der hedder AAAM, som er et center for Afrika, Asien, Amerika og MENA - altså Mellemøsten." NMJ: "Og hvordan er forholdet til ambassaderne. Melder de tilbage til MENA eller til nogen andre, som så melder ud til jer, hvad der foregår?" FFG: "De områder der har med politik at gøre. Der melder de tilbage til MENA. De ambassader der er i MENA-området melder tilbage til deres lokale kontor. Sådan vil det altid være, når det har noget at gøre med det politiske. Når det har noget at gøre med Public Diplomacy eller kulturelle aktiviteter, så vil det primært være til PDK med cc til MENA" NMJ: "Så kulturelle aktiviteter og den slags ting er det ikke jer, der får først. Det er til PDK." FFG: "Ja, det som vi betragter som kulturelle aktiviteter med henblik på at bygge bro." NMJ: "Men du rejser en del for UM, hvor du også har nogle relationsarrangementer, hvor du snakker med forskellige folk. Hører det ikke under det samme, eller er det uden for MENA?" FFG: "Nej, det var tilbage i taskforcens tid. Dengang var det hele under taskforcen. Derfor var alt det der havde med den muslimske verden at gøre, kommunikation osv. under taskforcen. Men nu hvor den er nedlagt så er det, der har med kommunikation at gøre under PDK. Men det skal heller ikke lyde som om vi sidder og laver kulturelle aktiviteter hver dag. Så meget er der ikke. Vi har rigelig travlt med det politiske - de omvæltninger der sker i regionen nu her." NMJ: "Men det er jer der administrerer DAI, ikke?" FFG: "Jo. Men DAI er ikke kulturel." NMJ: "Vil du så ikke forklare DAI for mig" FFG: "Meget gerne. DAI har nemlig ikke noget med PDK at gøre. Det er udviklingspolitik. Vi skelner mellem politik og udviklingspolitik." NMJ: "Men ikke under DANIDA?" FFG: "Nej, men man kan sige det stadig er DANIDA-penge, men det er MENA-kontoret, der administrerer den pulje af penge. Grunden til dette er det specielle formål at støtte op omkring\n2 reformprocesser og udvikling af demokratisering i Mellemøsten. Det er ikke et spørgsmål om at gå ud og give humanitær midler til de her lande, ligesom man gør hos DANIDA. Her er det meget specifikt målrettet MENA-regionen. Vi arbejder med specifikke emner. Det har ikke noget med kultur at gøre. Dialog og partnerskab er et aspekt under det. Vi har tre spor i DAI. Det første spor er partnerskabsprogrammet. Det er dér hvor vi har danske CSO's der samarbejder med arabiske CSO's. Det kan være på områder som kvinderettigheder, unges deltagelse i politik og et lille kulturelt spor. Og det er også i samarbejde med kulturelle institutioner i Danmark og i regionen. Så det er primært udveksling." NMJ: "Jeres partnere under DAI. Hvordan får i relation til dem? Er det MENA-kontoret der tager fat i dem, er det via den lokale ambassade, eller er det via en dansk NGO." FFG: "Det er via en dansk NGO. Vi går ikke ind og blander os i, hvem de skal samarbejde med. Der vi armslængdeprincippet, således at det er den danske partner der søger midler hos os til at lave projekter inden for det formål DAI har. International Media Support for eksempel er en dansk NGO der arbejder på medieområdet. De retter henvendelse til os med et ønske om at udvikle medier i den arabiske verden. Det gør de så. De laver et programdokument. Og vi er blot med til at vurdere at det lever op til formålet med DAI. Så får de bevilget midlerne og går selv ud og finder partnere. Hvilke medier i Mellemøsten det skal være. Vi kan af og til afgrænse, så det ikke bare bliver et regionalt program. Vi har både regionale og bilaterale programmer - altså landespecifikke. Vi har nogle store organisationer, som vi kalder rammeorganisationer. Det er Kvinfo, IMS, Mellemfolkelig Samvirke, DUF - de laver regionale programmer. De går ud regionalt, mens andre organisationer går ud bilateralt og holder sig kun til de lande. Det er nogle temaer, hvor det giver mere mening at arbejde fokuseret på nogle få lande og andre hvor det giver mening at arbejde regionalt. NMJ: "Hvordan er samspillet mellem MENA, ambassaden og den danske NGO som implementerer programmet?" FFG: "Vi har en dialog med organisationen. Det er klart. I den dialog sikrer vi os at det de planlægger også lever op til DAI's formål. Inden for den ramme står det organisationen frit for, hvordan de vil gøre det. Det er dem, der er eksperterne. Ikke os. Vi skal blot sikre os at midlerne bliver brugt efter planen. Men det er op til den implementerende organisation, at finde ud af hvordan dette gøres rent fagligt." NMJ: "Er det MENA der tager denne vurdering?" FFG: "Vi har en teknisk rådgiver herinde. Det er primært MENA ikke ambassaden. Ambassaden skal bare være orienteret, for ofte bliver ambassaderne spurgt hvad de laver i deres lande, og så skal de kunne svare på hvad UM støtter i landet. Derfor er det vigtigt at ambassaderne er orienteret. Som dansker i udlandet er det desuden meget rart at have en kontakt til ambassaden i nødstilfælde." NMJ: "Du nævnte tre fokusområder inden for DAI'en. Hvordan er de blevet udvalgt?" FFG: "Spor 1 er partnerskabsprogrammet. Det er danske CSO's der samarbejder med arabiske samarbejdspartnere. Det foregår primært i regionen. Spor to er økonomisk udvikling og jobskabelse. Her er der ingen partnerskaber, fordi vi arbejder direkte ingen multilaterale organisationer og nogen gange lidt partnerskaber. Men sporet er helt nyt, og der er endnu ikke udbetalt penge her. Vi har to rådgiver der sidder og kortlægger først og fremmest hvordan vi kan støtte inden for dette område og finde de forskellige støttemuligheder. Efter sommerferien går vi i gang med at bevilge pengene. Sporet fylder 35 % af bevilingen på 275 millioner DKK. Der går vi specifikt efter Tunesien og Egypten, hvor udviklingen i forhold til demokratisering er længst. Det gør vi for at hjælpe til at skabe initiativ til at skabe jobs. Folk bliver ikke mætte af demokrati, der skal jobskabelse til. Det går ud på at overføre erfaring og viden omkring eksempelvis kvinderettigheder." NMJ: "Men hvem beslutter, at det ville være godt at arbejde med kvinderettigheder?" FFG: "Det er en politisk beslutning, hvor man har en dialog med det pågældende land. Raison d'etre for hele dette program er at det er efterspørgselsdrevet. Derefter går vi ind og udvælger, hvor det er vi har noget at bidrage med. Der er en aftale med regeringen i Marokko, Tunesien osv. Det er dem, der efterspørger viden på disse områder. Tag Tunesien som eksempel. Diverse ministerier trækker i vores rådgivere og spørger om hjælp. Her bliver vi nødt til at prioritere, for vores midler er\n3 begrænset og vores erfaring ligeså. Det er også afgørende at vi har organisationer, der kan hjælpe med det." NMJ: "Vil det sige at for eksempel Egypten går ud og siger, vi kunne godt tænke os at få noget hjælp til det med kvinderettigheder?" FFG: "Nu tror jeg ikke KVINFO arbejder i Egypten, men tag Tunesiens kvindeministerie. De tager fat i vores projektrådgiver og siger de gerne vil have hjælp. De vil måske gerne have krisecentre." NMJ: "Så det er efterspørgselsdrevet fra landene. Samtidig kommer der også en efterspørgsel fra danske organisationer, som går ind og ser hvad I melder ud." FFG: "Ja, men vores danske organisationer går ikke ind og siger, at de gerne vil tilbyde noget, og så siger vi blindt ja. Det er vigtigt, at der er et behov. Det skal vi så finde ud af. Finder vi ud af det går vi med til det. Men det er vigtigt at det er efterspørgselsdrevet, for man kan ikke proppe noget ned i halsen på folk, der har munden lukket. De emner som det kun er få lande, der efterspørger er de emner, der bliver bilaterale. Men regionalt er der efterspørgsel efter ting som unge, medieudvikling etc." NMJ: "Foregår der nogen udveksling, hvor man sender eksempelvis journalister til Danmark." FFG: "Ork ja." NMJ: "Hvorfor gør man det?" FFG: "Igen, det er noget organisationerne finder ud af, om der er brug for. IMS sætter sig for eksempel ned sammen med et medie - for eksempel masr el-yom - og så tilbyder IMS twinning hvor der kommer danske journalister ned til Egypten og efterfølgende egyptiske journalister til Danmark for at se hvordan deres kolleger arbejder. Det er udveksling af erfaring." NMJ: "Og vel også en slags kulturel udveksling." FFG: "Ja, man kan aldrig udelukke det, men det er ikke formålet. Men der er en kulturel dialog. Det er klart, at man kommer tættere ind på hinanden i sådan et twinning-program. Det siger sig selv." NMJ: "Hvad er så formålet med samarbejdet. Er der et overordnet formål?" FFG: "Støtte, demokratiske reformer." NMJ: "Men er det bare fordi vi er sådan nogle gode mennesker heroppe i Danmark? [griner]" FFG: "Nej, vi er vildt onde [griner]" NMJ: "[griner] Det kunne godt være at der var en fordel for Danmark ved at støtte de her ting i MENA-regionen." FFG: "Jeg tror svaret på dit spørgsmål er rimelig obvious. Der er et behov for at understøtte reformprocessen. Lad mig give dig et eksempel: Der var et behov for det inden revolutionerne og revolutionerne beviste, at der var et behov. Mange af de mennesker, der var ude og demonstrere var folk, der var tilknyttet til de her partnerskabsorganisationer. Jeg siger ikke, at det er på grund af det her program, at folk gik ud på gaderne, men det viser at vi havde ramt de rigtige personer. De rigtige organisationer. Derfor er der efterfølgende en enormt større efterspørgsel efter danske erfaringer. Mange af de arabiske CSO's har et godt øje til den skandinaviske velfærdsmodel, så det betyder noget. Skandinavien i sig selv er et brand og det er det pga vores samfundsstruktur, de muligheder danske CSO's har for at arbejde, de frihedsrettigheder vi har. Det efterspørges. Så hvis det ikke er svar nok på at vi skulle gøre et eller andet, så ved jeg ikke, hvad det kræver. Danmark har jo forpligtet sig på at skulle levere mindst 0,7 % af sine bistandsmidler [MÅ MENE BNP] til at hjælpe i udviklingslandene, og det er klart, at vi kun hjælper, der hvor der er et land, der er defineret som udviklingsland." NMJ: "Men der går måske noget den modsatte vej. Man får måske en større politisk indsigt, ved at samarbejde med disse CSO's som har fingeren mere på pulsen." FFG: "Ja, vores CSO's får i den grad en indsigt. Men UM har ikke et oversight. Det eneste oversight vi har det er økonomisk. Vi skal sørge for at pengene bliver brugt efter hensigten." NMJ: "Er der en tilbagemelding. Når der sker nogle ting i Egypten, tager man så fat i de danske CSO's der arbejder dernede og spørger dem om de ved mere, om hvad der foregår, end det UM selv kan finde ud af?" FFG: "Nej, det er primært dem, der kommer og spørger os. Der er et armslængdeprincip som betyder at det er dem selv der står for det implementerende arbejde. Vi hører ofte ikke fra CSO'erne\n4 i et år. De skal blot levere en statusrapport i forhold til plan og budget. Når det hele er færdig evalueres programmet, for at vi kan finde ud af om det giver mening at støtte på dette område. Vi kapacitetsevaluerer også, for at finde ud af om organisationerne kan magte arbejdet og har den nødvendige viden og kompetence til at udføre arbejdet. Selv uden armslængdeprincippet, selv hvis vi ønskede at få så meget at vide som muligt, så har vi ikke ressourcerne til det. Der er jo så mange organisationer, der arbejder med det her. Vi sidder fire mennesker, der arbejder med DAI. Nej, det er dem, der retter henvendelse til os." NMJ: "Hvad med ambassaden. Får de en ny platform for at komme i kontakt med de lokale organisationer, fordi der er et samarbejde med UM generelt." FFG: "Nej, det gør ambassaden ikke. Vi holder os væk fra alle deres partnere. Princippet er at det er partner til partner. Vi fortæller dem ikke hvordan de skal arbejde. Ambassaden har heller ikke ressourcerne til det. Og det ville også slå hele programmet ihjel. I det øjeblik den arabiske partner finder ud af, at det er regeringen og ikke en CSO, de samarbejder med, ville det ødelægge partnerskabet." NMJ: "Så partnerne ved ikke, hvor pengene kommer fra?" FFG: "Jo, jo, jo, men det er noget andet. Vi finansierer, men ellers har vi hands-off. Hvor får NGO'er ellers deres penge fra. Det får de fra stater - alle steder i verden. Men de opererer selvstændigt inden for deres felt. Ungdomsaktivisme, medieudvikling. Det har vi ikke forstand på. Vi har International Media Support. De samarbejder med danske journalister og så giver de input - eller udenlandske journalister." NMJ: "Men samtidig er der også DEDI, som støttes 100 % via DAI. Er det din opfattelse at det bliver opfattet som et regeringsorgan, eller mere selvstændigt?" FFG: "Det er selvstændigt i den forstand at instituttet har en bestyrelse, som består af tre danskere og tre egyptere. Formandsrollen går på skift. Det er dem der træffer alle beslutninger. Armslængdeprincippet gælder stadig." NMJ: "Det er jo en kulturinstitution, så vidt jeg forstår. Eller hvordan definerer du det?" FFG: "Det er vigtigt at understrege, at med udviklingen i MØ har DAI og især DEDI ændret fokus. Vi opererer under nogle andre præmisser. DEDI lavede meget dialogarbejde og fik folk fra Danmark og Egypten til at mødes. Men nu er det primært også et spørgsmål om at få dem til at mødes om nogle specifikke reformstøttende emner, hvor dialogen ikke i sig selv er nok begrundelse. Det skal handle om noget. Det er primært fokuseret på den forandring, der sker i Egypten netop nu." NMJ: "Det er et skift der er sket siden revolutionernes begyndelse." FFG: "Ja, og nu giver det ikke mening bare at skabe dialog for dialogens skyld. Man kan lige så godt binde dialogen op på noget. Det svarer nogenlunde til resten af DAI's formål - at understøtte reformprocesser." NMJ: "Hvordan kommunikerer I det ud, I laver? Og er det overhovedet en prioritet at man gerne vil kommunikere DAI's resultater ud? FFG: "Vi har et nyhedsbrev, som vi kommunikerer igennem." NMJ: "Er det på dansk?" FFG: "Ja" NMJ: "Så målgruppen er danskere." FFG: "Ja, i Danmark, det er danskere. I den arabiske verden har vi feks. DEDI, som selv kommunikerer sine aktiviteter ud, men eftersom vi har et armslængdeprincip, så er det en uafhængig organisation. Så de skal selv stå for deres organisation. Vi vil ikke ses som dem, der kommunikerer en uafhængig NGO's aktivitet. Det er op til dem selv at kommunikere. Mange foretrækker at der ikke er så meget fokus på deres arbejde. Det var primært dengang hvor de lokale partnere var bange for at blive set som nogen der var i lommen på Vesten. Det var af hensyn til dem, at man ikke lavede for meget kommunikation. Men det er ikke noget vi styrer. Men DAI er ikke et kommunikationsprojekt eller PR-projekt. Det gør ikke så meget, at der er nogle danskere og egyptere, der ikke finder ud af, hvad vi laver. Men dér hvor der ikke har været et hensyn at tage, har de danske CSO's været dygtige til selv at kommunikere. Når de har haft folk på besøg har de\n5 kommunikeret det ud. Og så bliver der afholdt arrangementer." NMJ: "Bliver I inviteret med til disse arrangementer?" FFG: "Ja, på lige fod med alle andre, og vi er interesseret i, hvad de har at sige, for de kommer op og fortæller om en udvikling som de er en del af. Nogle gange kontakter partnerskabsorganisationerne os fordi de får besøg af en person, der ved meget om et emne. Så spørger de os om ministeren er interesseret i at mødes med ham, fordi vedkommende gerne vil mødes med ministeren. De lokale partnere har jo også en interesse i at fremme deres sager. Og det er klart, at hvis man kan få adgang til en udenrigsminister, så fremmer det sagen." NMJ: "Er det noget som sker jævnligt?" FFG: "Det har vi ingen statistik på. Det afhænger af ministerens kalender, hvem gæsten er, og hvor aktuelt emnet er. Hvis der kommer aktivister fra Syrien ville ministeren nok være meget interesseret." NMJ: "Er det dit indtryk at billedet af Danmark har ændret sig i Egypten og de omkringliggende lande?" FFG: "Det er svært at sige, for vi har ikke lavet målinger på det. Vi har målt det i Pakistan, hvor DAI ikke opererer, men hvor det i stedet er bistandsprogram. Så er det lidt nemmere at måle, fordi det er os selv der implementerer. Det har været tydeligt at der er sket en positiv udvikling. Devisen har været at hvis et land kommer og viser sig ikke at have noget imod muslimer, fordi de hjælper os, så hjælper det på hvordan folk ser på det pågældende land. Men det mest afgørende for MENAregionen er ikke hvad vi har gjort, fordi image er svært at ændre på. Det der er sket er at fokus er drejet væk. Før var der stort fokus på islamofobi i Vesten. Hver gang der skete noget i Europa - minaretforbud i Schweiz eller burkaforbud i Frankrig eller hvis Geert Wilders sagde noget i Holland, så blev Tegningesagen bragt op. Den var den store referenceramme for, hvad Vesten gør mod muslimer. Den var et eksempel på islamofobi. Og den referenceramme var svær at komme af med. Det kan vi jo ikke ytre os ud af, for det er den pågældende journalist, der bestemmer. Hvis AP laver en pressemeddelelse om at en fyr brænder en koran af i Florida, og journalisten tilføjer noget om Tegningesagen og Danmark i nederste paragraf, så kan vi ikke gøre noget." NMJ: "Og det var hver gang en negativ fremstilling af Danmark?" FFG: "Fuldstændig. Vi blev bragt op hele tiden. Og det var fordi der ikke skete noget indenrigspolitisk. Så er man nødt til at fokusere på det udenrigspolitiske. Det var en perfekt case at bruge den danske tegningesag. Så kom revolutionerne og fokus rettede sig mod sig selv og mod deres egne diktatorer og man glemte at snakke om islamofobi i Vesten. I det lys forsvandt Tegningesagen ud i glemslen, fordi når der ikke var fokus på sager, kunne den danske Tegningesagen heller ikke blive bragt op. I dag oplever vi igennem vores mediemonitorering at man ikke taler om sagen. Den bliver ikke bragt op i det lys." NMJ: "Det har været positivt at Tegningesagen er blevet lagt lidt på is og man kan fokusere på hvad vi ellers kan?" FFG: "Præcis. Og fordi vi allerede var i gang dernede - og de danske CSO's der er dernede repræsenterer jo Danmark uanset om de vil eller ej, fordi de er danskere, de var med til at etablere at Danmark har hele tiden være der. Og så blev eftermælet at vi hele tiden har tilbudt assistance. Og det faktum at vi var nogen af de første til at træde til i Libyen, har også betydet noget." NMJ: "Men vi var også tilstede i Egypten før Tegningesagen. Så der har vel været et billede af Danmark før?" FFG: "Men det var meget hængt op på dem det berørte. Hvis det var landbrugsprojekter, var det noget vi gjorde igennem nogen dernede. Så afsender står ikke altid klar. Måske er der nogen der ved det, men jeg skal ikke kunne sige det, for det var før, jeg blev ansat." NMJ: "Men hvor er forskellen til nu, hvor det er dem der sidder i Egypten, der ved hvem de arbejder sammen med?" FFG: "Ja, i den forstand, at der hvor dansk hjælp er mest synligt, er der hvor vi direkte hjælper dem." NMJ: "Vi kan ikke sikre os at der ikke kommer noget nyt der kan fremstille Danmark som islamofobisk. Håber man at dæmme op for dette igennem DAI?"\n6 FFG: "Nej, for DAI har intet med tegningesagen at gøre. Men om der kommer en sag igen er jo ude af vores hænder. En kunstner kan lave noget, der fem minutter senere er på de arabiske medier." NMJ: "Men forsøger man at skabe grundlag for hurtigere at kunne komme i kontakt med folk, så man kan sige: 'en ting er hvad en dansk kunstner laver, men det er ikke Danmark generelt'?" FFG: "Ja, det er den linje vi har pga den erfaring vi har fået via tegningesagen. Men det har ikke noget med DAI at gøre. Det er her i MENA, hvor vi har fået et netværk via taskforce'n. Nu kan vi gennem vores ambassader hurtigt gå ud og forklare den danske position på dette område. Men det er vores indtryk at vores arbejde har grundfæstet sig og at folk er klar over det, så sker der noget oppe i Danmark, så tror jeg ikke det kommer til at blive et politisk problem. Hvis de pågældende lande bliver helt demokratiske, som vi håber, så kan de politiske ledere ikke stoppe en egyptisk journalist i at nævne tegningesagen. Det er et vilkår vi er nødt til at lære at leve med at med ytringsfrihed og pressefrihed, så vil det også komme til at ske i fremtiden, at noget i Danmark bliver set som forhånende i MØ. Når det kommer frem i deres presse, vil det blive set som provokation, og det kan vi ikke gøre noget ved andet end at komme til en forståelse mellem regeringerne. Naturligvis kan man ikke sikre sig i et demokrati mod at befolkningen lægger pres på deres regering for at regere. Det er et grundvilkår. Men det kan en PR-strategi ikke lave om på. Så skal man kunne tale til hver enkelt borger. Og vi kender det fra den frie presse. Det er det, der sælger, der kommer i avisen. Det er ofte ikke det der nuancerer billedet, der kommer først. Det kommer ugen efter, og så er skaden sket. Det er et grundvilkår." NMJ: "Du skiller mellem DAI og resten af MENA og siger at DAI har et armslængdeprincip, men er det ok at MENA går ind og laver en politisk indflydelse på befolkningerne og prøver på at have en indflydelse." FFG: "Normale diplomatiske relationer foregår fra stat til stat. PD er primært befolkningen og det inkluderer CSO's, imamer, pressen osv. DAI er aldrig tænkt som PD, men det har en afledt effekt. Vi får befolkningerne til at tale sammen. I MENA taler vi direkte til MENA-kontoret i det pågældende land. Vores kommunikation går på statsniveau, men vi kan lave en pressemeddelelse og kommunikere med befolkningen. Og nogen gange foregår det indirekte gennem den danske presse med oversættelser. Stater har gennem alle tider kommunikeret til egen befolkning, andre stater og andre staters befolkninger. Det er det, vi kan gøre fra MENA. Og det er det vi primært gør." NMJ: "Så den primære kontakt er på diplomatisk niveau" FFG: "Ja. Men vores ambassadør i det pågældende land bliver også ringet op af pressen og spurgt om ting. Og hvis vi laver hjemmeside på arabisk, så kan den pågældende befolkning også selv gå ind og læse." FFG: "Jeg bemærker at du er specielt fokuseret på Egypten. Men vi deler sjældent tingene op - især når det kommer til PDK. Det kan jeg huske fra min tid i taskforcen. Vi delte det ikke op og sagde, nu kommunikerer vi til Egypten. Men det er jo en pan-arabisk offentlighed, der er tale om, og derfor er det en pan-arabisk offentlighed, man forsøger at kommunikere ind i. De aktører, der havde noget at gøre med Tegningesagen var heller ikke landespecifikke, men regionale." NMJ: "Tror du det er en forkert tilgang kun at kigge på et land?" FFG: "Du risikerer i hvert fald at afgrænse dig fra nogle områder, hvor der sker meget. Så får du et skævt billede." NMJ: "En af grundene til jeg valgte Egypten, var fordi jeg tænkte, at der historisk set har været gode relationer mellem Egypten og Danmark, og der sker også nogle ting lige nu." FFG: "Tager du kontakt til DEDI?" NMJ: "Ja, jeg har kontakt med dem"\nE) Hr. Lars Vogtmann Sørensen, EDiE\nE) Hr. Lars Vogtmann Sørensen, EDiE Interview med Hr. Lars Vogtmann Sørensen (LVS), 1. ambassadesekretær, Danske ambassade i Egypten. Interviewet blev foretaget i Kairo, den 12. august. NMJ: Som sagt er\nL) Hr. Jakob Erle, Director, DEDI\nL) Hr. Jakob Erle, Director, DEDI Interview med Hr. Jakob Erle, direktør for DEDI, 21. august, Cairo NMJ: Allerførst mange tak fordi du havde lyst og tid til at snakke med mig. Jeg skriver speciale om\nN) Hr. Bjørn Førde and Fr. Karina Pultz, DIPD\nN) Hr. Bjørn Førde and Fr. Karina Pultz, DIPD Interview med Hr. Bjørn Førde og Fr. Karina Pultz fra Dansk Insitut for Partier og Demokrati (Dansk Institut for flerpartisamarbejde). Interview foretaget\nB) Hr. Jonas Norgard, Danmission\nB) Hr. Jonas Norgard, Danmission Interview med hr. Jonas Norgaard, regional coordinator i Mellemøsten for Danmission. Interviewet blev foretaget via Skype, da Norgaard var i Egypten under interviewet.


Malwarebytes frigiver AdwCleaner 7.4 med forudinstalleret software rengøring | løsninger\nMalwarebytes, producent af sikkerhedsløsningen med samme navn, frigav en ny version af virksomhedens AdwCleaner-program denne uge. AdwCleaner er et uafhængigt gratis program designet til at registrere og fjerne adware og andre uønskede softwareprogrammer fra Windows-maskiner.\nDen første store opdatering af AdwCleaner, der blev frigivet i år, bringer versionen af programmet til 7.4 og introducerer forudinstalleret softwaredetektion og -rensning til applikationen.\nMalwarebytes erhvervede AdwCleaner i 2016 og vedligeholdt en uafhængig version af programmet, der er gratis at bruge siden da.\nAdwCleaner 7.4 kan downloades fra projektets side på Malwarebytes websted. Eksisterende brugere skal modtage en opdateringsmeddelelse, når de lancerer en tidligere version af applikationen; de kan muligvis bruge prompten til at downloade og installere opdateringen til AdwCleaner 7.4.\nBemærk : AdwCleaner indsamler som standard anonyme brugsstatistikker. Du kan deaktivere funktionaliteten under Indstillinger> Program> Brugs- og trusselsstatistik.\nProgrammet understøtter en række nye funktioner, den mest fremtrædende introducerer muligheden for at scanne og administrere forinstalleret software. Udviklerne af applikationen definerer forudinstalleret software som "software, der typisk kommer forudindlæst på en ny computer adskilt fra operativsystemet".\nDet er ikke nødvendigt, at mest forudinstalleret software til at køre systemet i henhold til Malwarebytes, og det er bestemt en sand erklæring. Afhængigt af hvad der er forudinstalleret, kan det endda påvirke systemets stabilitet, ydeevne eller sikkerhed på en negativ måde.\nDefinitionen udelukker software, der leveres med operativsystemet; brugere, der håbede, at AdwCleaner ville give dem mulighed for at håndtere forudinstallerede Windows-applikationer, nødt til at finde andre måder at håndtere dem på.\nEr der en forpakket app, som ikke er nødvendig for din maskine at køre? Du har mulighed for at slippe af med det. Er der et forudinstalleret, overflødigt program, der tager vital plads på din computer? Du er velkommen til at slippe af med det.\nOg hvis du ved en fejltagelse fjerner et forinstalleret program ved en fejltagelse, giver den nyeste version af AdwCleaner dig mulighed for at gendanne det helt fra karantænen.\nKarantenen adskiller forudinstalleret software fra adware for at gøre sondringen lettere.\nHvad ellers er nyt? Der er føjet en ordliste til scanningsresultatsiden. Klik bare på? -Ikonet for at åbne det i et nyt vindue. Det giver forklaringer på de forskellige typer adware, f.eks. Potentielt uønskede programmer, spyware eller forudinstalleret software, som AdwCleaner registrerer og bruger til klassificering.\nAndre ændringer inkluderer understøttelse af HTTP / 2 til alle HTTP-anmodninger, biblioteksopdateringer og support til brug af en stylet titellinje på Windows 10.\nNu du : Bruger du AdwCleaner eller et lignende program?


20. januar 2014 26 kommentarer\nJa, indlægget er vel bedre sent end aldrig? 😉 Jeg har gjort mig nogle virkelig lækre køb i løbet af 2013. Selvfølgelig er det også blevet til en masse fejlkøb, men færre end de forgående år, så det går fremad. 2013 har været året, hvor jeg virkelig har tænkt over, hvad jeg købte og om jeg ville få det brugt, på trods af, at jeg i juni stoppede mit liv som studerende og skiftede det ud med et liv med fuldtidsløn.\nFørst og fremmest – hold op, hvor jeg savner kuløren på billedet!! Nå, men det første favorit køb fra 2013 som jeg ville vise jer, er min lyserøde blazer fra Fade to W som Stine Goya og Weekday har lavet i et samarbejde. Jeg fandt den i sommers, hvor den var sat ned med 70% og så kunne jeg selvfølgelig ikke lade være og har bestemt ikke fortrudt købet. (Der er en masse af jer, der har spurgt om jeg ikke vil sælge den, men forbliver i min garderobe resten af livet ;-))\nDet andet køb er blonde nederdelen fra Gestuz. Den fandt jeg hos Samsøe i starten på året, hvor de havde 70%. Den passer til alt og kan redde alle tøjkriser. Den er fin både med bare ben, men også strømpebukser. Måske den lyserøde blazer og denne ville være et godt match? Det må afprøves!\nEndnu et billigt, men endvidere super godt køb må være kjolen fra Moss Copenhagen. Jeg gav 350,- for den og den er virkelig brugt rigtig, rigtig meget! Ligesom Gestuz nederdelen redder den også tit en aften i byen. Den kan bruges til både hverdag og fest. Den fås desværre ikke længere på deres hjemmeside, men tror man kan finde noget lignende!\nCardiganen fra Vero Moda og tørklædet fra Moss Copenhagen er bestemt ikke nogen hemmelighed, at det har været blandt favoritterne her på bloggen. Cardiganen er et godt alternativ til den lækre cardigan fra Acne og den holder virkelig i vask (jeg taler af erfaring eftersom min er vasket 10-15 gange) og tørklædet er bare så lækkert og ligeledes et godt alternativ til uld tørklædet fra Acne.\nFingeringene fra Pieces’s samarbejde med Julie Sandlau er virkelig brugt meget. Faktisk stort set hver gang jeg skal ud. De er så fine sammen med min V-ring fra Jane Kønig og de går tit hånd i hånd sammen. Har fået en mail om, at de lige har fået en ny sending hjem på smykkerne til dem, der er interesserede!\nSidst men ikke mindst er selvfølgelig hende her. Min Mulberry Bayswater. Selvfølgelig er hun på listen. Andet ville alligevel være dumt. Men det bedste skal jo komme til sidst, ikke sandt? ;-). Jeg købte hende i LoftbyLoftet, hvor de havde 30% på et udvalg af deres tasker. Jeg elsker hende mere for hver dag der går og hun er virkelig en investering for livet.\nHvilke køb er dine bedste i år 2013? 🙂\nHip hurra – tættere på de 30!\n20. januar 2014 kl. 15:03\nWauw en masse lækre køb du har gjort dig gennem året! 🙂\nJeg er også ganske tilfreds 🙂\n20. januar 2014 kl. 15:38\nDu har altså gjort nogle lækre, og ligeledes tidsløse, køb! Især den taske – WOW altså! 🙂\nTasken er helt sikkert også det bedste køb jeg har gjort mig i går (og måske nogensinde) 🙂\nUh, jeg ved det ikke helt, for jeg købte faktisk ikke helt vildt meget tøj i 2013, holdt shoppestop det meste af året og var også i Sydamerika i 2 mdr. Og der var ikke de vildeste shopping mulighder 😉 jeg tror, at min smukke bordeaux kjole fra Stine Goya i hvert fald er blandt favoritterne fra 2013 🙂 jeg elsker alle dine køb forresten!\n21. januar 2014 kl. 12:05\nDen er også sindssyg flot – elsker din Goya samling. Den kan jeg godt misunde en smule 😉\n20. januar 2014 kl. 17:51\nRigtig gode, og feminine, køb 🙂 Jeg er tosset med den sorte blondenederdel og så Mulberry tasken 🙂\nDe er bestemt også nogle ting jeg bruger rigtig meget 🙂\n20. januar 2014 kl. 18:28\nHvor er det nogle lækre köb du har fået gjort!\nEr helt vild med outfit 1 & 4. Og så ville jeg også önske, at jeg kunne få mig selv til at spare sammen til en mulberry <3\n21. januar 2014 kl. 12:06\nTak for det :-). Ja, det har også taget mig mange år for at tage mig sammen til at spare op og lade dankortet glide igennem på sådan et dyrt item, men det er det bedste jeg nogensinde har gjort 🙂\n20. januar 2014 kl. 18:44\nDet er virkelig også nogle lækre køb du har gjort dig! Jeg er især vild med tasken og nederdelen 🙂\nTak for det Sanne 🙂\n20. januar 2014 kl. 18:48\nVirkelig lækre køb du har gjort dig året igennem 🙂\nJeg har også selv den sorte kjole fra Moss, og den redder virkelig mange tøjkriser. Jeg har brugt min SÅ meget!\nJeg er så glad for den! Og så sidder den bare altid perfekt og er lige så lækker som da jeg købte den 🙂\n20. januar 2014 kl. 19:23\nDet er nogle lækre køb du har gjort dig 🙂\n21. januar 2014 kl. 14:08\nSå mange flotte køb og den Mulberry taske :O Oh my God – den er så smuk! 🙂\n22. januar 2014 kl. 20:17\nDen er jeg også sindssyg glad for 😀\n21. januar 2014 kl. 17:21\nMit bedste køb i 2013 var et par sko fra Nine West, som jeg fandt i en outletbutik i Las Vegas. Kan have dem på hele natten uden at få vabler:)\nHvor lækkert. USA har virkelig også nogle skønne outlets 🙂\n21. januar 2014 kl. 20:58\nSikke en masse lækre køb du har gjort dig. Jeg kan godt forstå du er glad for alle sammen, og jeg ville ønske at alle de ting også hørte til i min garderobe! 😀\n22. januar 2014 kl. 20:18\nHehe, ja skiller mig heller ikke af med nogle af tingene 😀\n22. januar 2014 kl. 11:21\nDin nye taske 😀\nden er virkelig bare lækker!\nEr også super glad for den 🙂\n22. januar 2014 kl. 13:23\nSikke nogle lækre køb… især tasken – åhh den er så flot.. og så er jeg bare rigtig vild med at du har valgt dén farve og ikke bar taget en sort eller brun… 😉\nEr også rigtig glad for at jeg valgte den farve – den skiller sig noget ud fra mængden 🙂


20. december 2016 af Ronnie Bisgaard Mortensen\nDen længe ventede tilbagevenden til de australske have går desværre lynhurtigt i Dory-glemmebogen.\nDet lå sådan set ikke i kortene, at Pixars fremragende Find Nemo (2003) skulle have en efterfølger, og der skulle da også gå hele 13 år før det blev en realitet. Denne gang har man så valgt at lade den blågule kirurgfisk Dory (Ellen DeGeneres) have hovedrollen, og rent statistisk er det ikke nogen dårlig ide. På Facebook er Dory nemlig den Disney/Pixar karakter, der har allerflest likes, men som de fleste andre sidekicks, så fungerer Dory bare bedst som sidekick. Find Dory er en halvtam affære, der kommer til at stå tilbage i skyggen fra sin forgænger. Den mangler hjerte og overraskelser, og det kan den flotte og fantasifulde billedside ikke redde.\nFind Dory foregår et år efter Find Nemo. Dory lever sammen med Marlin (Albert Brooks) og Nemo (Hayden Rolence), men plages af syner om sin barndom, hvor hun blev væk fra sine forældre. På trods af sin manglende hukommelse sætter Dory sig for at finde sine forældre med Marlin og Nemos hjælp, og turen går derfor endnu en gang igennem det store ocean for at finde Dorys forældre og fastslå hendes glemte fortid.\nPræmissen er altså præcis den samme som i forgængeren, hvor der skal ledes efter nogen rundt omkring i de australske have. Det er et fint setup, men det også en gentagelse fra den første film, og det føles langt hen ad vejen også som en gentagelse, bare i en lidt dårligere udgave. Hvorfor filmen overhovedet hedder Find Dory giver heller ikke rigtig nogen mening, for det er Dorys forældre, der ledes efter. Man har ellers indskudt et par nye karakterer til at spæde det hele lidt op, og de nye karakter som den bitre blæksprutte Hank (Ed O’Neil) og hvidhvalen Bailey (Ty Burrell) er nogle ganske gode og underholdende bekendtskaber. Desværre virker det bare ikke for mig, at Dory bliver hovedpersonen, især fordi meget af humoren skal komme fra hende som karakter. Det er ikke sjovt, at Dory glemmer igen og igen, og det bliver altså decideret kedeligt og forudsigeligt når den samme punchline fyres af igennem hele filmen. Det samme kan man sige om hvalsproget – jeg finder det ikke sjovt, og det gjorde jeg heller ikke i den første film, dertil er det simpelthen for plat og barnligt.\nDet kan godt være jeg kommer til at lyde en smule sur og gnaven over Find Dory, men jeg forventer mig bare mere, når der står Disney og Pixar på coveret, for de har givet mig så mange fantastiske filmoplevelser, og derfor bliver man også skuffet, når de rammer lidt ved siden af. Find Dory er dog slet ikke nogen dårlig film. Rent visuelt er den en fryd for øjet, og Pixar højner konstant baren for animationen. Der er masser af sjove væsner og karakterer i filmen og især flashbackscenerne til Dorys fortid er enormt søde og rørende. Hvis bare resten af filmen var på det niveau ville det være fantastisk. Marlin og Nemo er i denne film blevet gjort til sidekicks, men man kunne da have håbet at Marlin havde fået bare lidt hår på fiskebrystet af oplevelserne i den første film – i stedet skal vi trækkes med hans evige mangel på mod og vilje, og han forbliver bare, ja undskyld udtrykket, en tør fisk.\nDer er sikkert mange, der har glædet sig til at komme tilbage til Nemo- og Dory-universet, og der er sikkert også mange, der er godt tilfredse med den underholdning filmen nu en gang serverer. Jeg tillader mig dog at være en smule skuffet. Find Dory mangler humor, hjerte og nytænkning, og det kan derfor ikke blive til mere end en mellemkarakter.\nBlu-Ray udgaven af Find Dory indeholder følgende ekstramateriale:\n- Marinebiologiske interviews\nSkuespillere: Diane Keaton, Albert Brooks, Ellen Degeneres, Ed O'neill, Ty Burrell, Kaitlin Olson, Hayden Rolence\nSelskab: Pixar Animation Studios, The Walt Disney Company Nordic, 2016


Drømmer I om at vinde et sommerhus? - TV 2\nDrømmer I om at vinde et sommerhus?\n25. mar. 2021, 11:56\nTV 2 søger medvirkende, der er vilde med gør-det-selv-projekter, elsker at indrette og tør kaste sig ud i en kæmpe udfordring for at vinde deres drømmesommerhus. Foto: TV 2 Danmark\nTV 2 søger medvirkende, der er vilde med gør-det-selv-projekter, elsker at indrette og tør kaste sig ud i en kæmpe udfordring. Er det jer?\nI Sommerdrømme dyster fire makkerpar, med hænderne rigtig skruet på, om at skabe hver deres drømmesommerhus. I løbet af sommeren skal de indrette og personliggøre sommerhusene. Når sommeren går på hæld, bliver ét par kåret som vindere - og bliver dermed et sommerhus rigere.\nVi leder efter par i alle tænkelige konstellationer: Søskende, forældre/børn, fætter/kusine, andre familierelationer, venner, kollegaer, ægtepar, kærester, naboer, osv. Det vigtigste er, at I drømmer om et fælles sommerhus.\nKonkurrencen udspiller sig over seks-syv uger fra start-august til midt-september 2021.\nBemærk at man skal være minimum 18 år for at deltage og at det ikke er muligt at have spædbørn eller børn med under optagelserne.\nEr det jer, vi leder efter? Så send endelig en ansøgning så hurtigt som muligt!\nVi glæder os så meget til at høre fra jer!\nBemærk, at dine oplysninger vil blive indsamlet og behandlet af det produktionsselskab, der producerer programmet for TV 2. Produktionsselskabet er i den forbindelse selvstændigt dataansvarlig for behandlingen af dine oplysninger. Du kan til enhver tid finde information på produktionsselskabets hjemmeside: https://www.strongproductions.dk/privacy-statement/ Alle henvendelser om behandlingen af dine oplysninger skal rettes til produktionsselskabet


Konservative kaster vandbombe: 55 millioner kroner mere til ny svømmehal - sn.dk - Næstved\nDen konservative byrådsgruppe Anette Brix og Helge Adam Møller vil bruge endnu flere penge på en ny svømmehal, der skal være den bedste og mest spændende på Sjælland. Foto: Anna C. Møhl\nArtiklen: Konservative kaster vandbombe: 55 millioner kroner mere til ny svømmehal\nNæstved - 24. juni 2020 kl. 18:03\nDe konservative vil sende 55 millioner kroner yderligere i retning af ny svømmehal. Et flertal i kulturudvalget sagde forleden ja til at bruge 164,5 millioner kroner på en ny svømmehal på Stenlængegård-arealet.\nLæs også: Fra vandkulturhus til svømmehal\nMed 164,5 millioner kroner kommer den ny svømmehal bestå af to styk 25 meter bassiner med henholdsvis otte og fire baner, et morskabs- og underholdningsbassin på cirka 150 kvadratmeter og et varmtvandsbassin på omkring 90 kvadratmeter.\nMed det konservative forslag om at bruge yderligere 55 millioner kroner på svømmehallen, giver det otte gange 50 meters bassin, som kan deles i to bassiner og et morskabs- og underholdningsbassin på 250 kvadratmeter. Altså væsentligt større, end det nuværende projekt.\nDet konservative indspark vil betyde en fordobling af det samlede areal i forhold til i dag med 50 procent. Forslaget skal finansieres med midler fra udligningsreformen, hvor Næstved Kommune modtager ekstra 110 millioner kroner.\n- Hvis vi skal bygge, skal det være noget, der virkelig batter og samtidig er fremtidssikret. Da vi i sin tid vedtog at bygge ny svømmehal så vores økonomi meget værre ud, end den gør nu. Hvis vi dengang havde vidst, at vi ville få 110 millioner kroner år efter år, ville vi nok have satset større, siger den konservative byrådsveteran Helge Adam Møller.\nDe konservative har haft følere ude blandt byrådets partier for at finde opbakning til en større og dyrere svømmehal. Svømmehalsbyggeriet skal vedtages af byrådet 30. juni.\n- Vi er optimister, siger Helge Adam Møller om at skaffe et flertal, der vil tilslutte sig en »State of the art«-svømmehal, som han kalder det konservative forslag.\nInden svømmehalsbyggeriet overhovedet er vedtaget af byrådet, er arkæologerne gået i jorden.\nStore gravemaskiner fjerner det øverste muldlag og nu ligger arkæologerne på knæ og graver tegn på bopladser fra jernalderen frem. Der er fundet stolpehuller, som er tegn på bebyggelse og gruber med affald. Måske kan affaldet nærmere datere en boplads.\nSvømmehallen skal stå klar til brug i 2023.


Fribytterdrømme, 29.04.17, Loppen, København - Undertoner\nFribytterdrømme live på Loppen. Foto: Kristian Gade.\nNavngivet efter et gammelt Tom Kristensen-digt, der blandt andet omhandler den evige søgen mellem virkelighed og virkelighedsflugt, gav Fribytterdrømme et helt udsolgt Loppen muligheden for en omgang lørdagsdrømmeri. De hev os momentvis ind i hippiedrømmenes paradis, og med bare tæer og selvtillid åbnede de aftenen med nummeret ”Mantra” fra deres netop udkomne album, Superego. Nummeret er et lækkert melodisk og typisk Fribytterdrømme-nummer, der drives langsomt frem og åbner sig i en storladen, messende rytme, hen over de samme gentagende akkorder.\nMed Fribytterdrømme ved man, refleksionen er på plads og attituden i orden. Bandet trækker meget på en let genkendelig 70’er-retrorock med tydelige referencer til den mere psykedeliske og udsvævende del af genren. Særligt deres debut-EP, Labyrintens farver, med numre som ”De konstruerede” og det mindre hit ”Kosmonauten”, er meget tydeligt inspireret af rock fra den psykedeliske 70’er-scene.\nDen seneste udgivelse, Superego, er dog mere grænsesøgende og mindre retro. Det er præget af afvekslende numre mellem klassisk rock, 70’er-syre og techno-præget poprock med en hård kant. Her er der numre som aftenens andet nummer ”18.09.1986”, der buldrer derudad med smæk på guitaren, og sange som nærmer sig techno og dance-genren, som ”Søg det højeste”. Fribyttedrømme spillede sange fra begge plader, og særligt ”Verden ender for dine fødder” fra Superego blev leveret godt og troværdigt.\nFribytterdrømme er vildt, kaotisk, godt sammenspillet og meget dragende. Deres musik passede perfekt til Loppens lille og lave scene, hvor den massive lyd møder publikum lige i ansigtet. Det er et enormt nærværende og energifuldt band, der hele koncerten igennem virkede tilstedeværende og i fuld kontakt med Loppens publikum.\nEn lidt småfuld guitarist gjorde heldigvis ikke skade på bandets særdeles velkomponerede og sammensatte lydbillede. Endvidere er lyden for det meste god på Loppen, hvilket Fribytterdrømme udnyttede fuldt ud. Det virkede overbevisende, når keyboardet fik en dominerende rolle, og dermed supplerede den ellers meget massive guitarmur.\nDet unge band er bedst, når de går retro. Superego er et modigt og godt udspil, der fint trækker bandet i nogle andre retninger end den psykedeliske rock. Men de er gode til det med 70’er-referencerne, hvilket nummeret med samme navn som bandet klart beviste. Det skal være langt, sejt og opbyggende. Det skal lede bandet og publikum ind i virkelighedsflugten. Det skal invitere til drømme. Dette lykkedes særligt hen mod slutningen af aftenens koncert. Her dansede Loppen med Fribytterdrømme, og bandet lukkede en god aften på overbevisende facon.\n70'er-rock Fribytterdrømme psykedelisk rock


Asher Conniff vinder WSOPC Bally’s Main Event til $193.147 - Acemag\nAsher Conniff vinder WSOPC Bally’s Main Event til $193.147\nAcemag\t 3. April 2019\n2019 World Series of Poker Circuit på Bally's i Las Vegas lukkede og slukkede med den $1.700 dyre Main Event, der tiltrak 607 deltagere. Den samlede præmiesum blev dermed på $919.605, og vinderen blev den 30'årige pokerpro Asher Conniff, der cashede $193.147 pluset sæde til 2019 WSOP Global Casino Championship og sin første guldring.\nAsher Conniff startede finaledagen som chip leader af de resterede 11 spillere, og han fortsatte i front indtil de var tre tilbage, hvor han droppede ned som short stack. Her bølgede chip lead frem og tilbage indtil Conniff sendte Justin Young ud på 3. pladsen, da hans all in bluff på river blev kaldt af Conniff med top par.\nHeads up mod Josh Suyat blev en relativ kort affærre, og det hele slutter med at Suyat går all in med KQ, og får en kald af Conniff, der holder hele vejen hjem med AQ på hånden.\nSom et kuriosum kan det nævnes, at social media star Catherine 'catrific Valdes' blev smidt ud af turnering - læs hvorfor her på pokernews\n1 Asher Conniff Brooklyn, New York $193,147\n2 Josh Suyat Kahului, Hawaii $119,447\n3 Justin Young Henderson, Nevada $87,344\n4 Stanley Webb Mitchellville, Iowa $64,813\n5 William Wolf San Diego, California $48,766\n6 James Fricker Las Vegas, Nevada $37,198\n7 Simon Deadman Notthingham, UK $28,765\n8 Daniel Park Henderson, Nevada $22,548\n9 Stanley Lee West Hartford, Connecticut $17,913


Jobcentre anklages for svindel - Avisen.dk\nJobcentre anklages for svindel\nOffentlige jobcentre snyder for at få flere penge fra staten. Sådan lyder anklagen fra flere medarbejdere ved jobcentrene, der skal hjælpe ledige i arbejde.\n• Jobcentre snyder arbejdsløse\n• Claus Hjort raser over svindel på socialcentre\n7. november 2007 22:05\nSocialrådgivere på landets jobcentre bliver jævnligt presset af deres chefer til at snyde med, hvor mange kontanthjælpsmodtagere de har til samtaler inden for de lovpligtige tre måneder. Det sker, fordi centrene mister tilskud fra staten, hvis de ikke indkalder til samtale mindst en gang i kvartalet. Og det er ofte umuligt at nå.\nSådan advarer Dansk Socialrådgiverforening.\n»Vi hører fra flere af vores medlemmer, at de derfor bliver bedt om at skrive, at de har holdt kontaktsamtaler med de ledige inden for tre måneder, selvom samtalen ikke har fundet sted i den periode,« siger Bettina Post, næstformand i Dansk Socialrådgiverforening.\nHun fortæller, at cheferne på to jobcentre har givet direkte ordrer om, at de ansatte skal notere, at samtalerne bliver holdt inden for tidsfristen, selvom de først afholdes senere.\n»Der er jo fusk og helt uacceptabelt. Men det er åbenbart umuligt for centrene at nå samtalerne til tiden. Og det vil være for dyrt, hvis støtten fra staten ryger. Det vil være en bombe under kommunens økonomi,« siger hun.


Emne: Øko-cremer kan give allergi. Nøj, gør de det?\n30-05-09, 00:07 #1\nØko-cremer kan give allergi. 77 procent danskere i ny undersøgelse køber naturlige hudplejeprodukter for at undgå overfølsomhed. Men de får en lang næse, for økologi er ikke garanti for sundhed.\nDet skriver Ekstra Bladet i dag. Artiklen er skrevet af Astrid Højberg, der skrev den på foranledning af Astma-Allergi Forbundets toksikolog - Ewa Daniel. Ewa Daniel havde udpeget "de største syndere blandt en række produkter". Disse syndere kan ses her!.\nDer er bare et stort problem med denne artikel, dennes påstande og Ewa Daniels "syndere".... Billedet viser 7 (syv) produkter, hvoraf kun et er økologisk. Resten er det ikke.\nAlligevel ordlægger Astrid Højberg sine påstande, som om artiklen handler om økologiske hudplejeprodukter, hvor hun indleder artiklen med ord: "Hvis du tror, at økologi er lig med sundhed, kan du godt tro om igen."\nVidere inde i artiklen græder Astma-Allergiforbundets toksikologen Ewa Daniel over, at økologiske produkter "langt sværere at kontrollere, hvor farlige de er, end produkter med kemiske stoffer." Ja, og...?\nSkal vi så forkaste økologiske produkter fordi det er for besværligt for Astma-allergiforbundets Ewa Daniel at kontrollere dem?\nDer er mennesker, der er allergiske over for peanuts. Skal vi alle advares mod peanuts? Der er mennesker, der er allergiske over for citroner. Skal vi alle advares mod citroner? Der er mennesker, der er allergiske over for æg. Skal vi alle advares mod æg? Der er mennesker, der er allergiske over for nødder. Skal vi alle advares mod nødder? Der er mennesker, der er allergiske over for skaldyr. Skal vi alle advares mog skaldyr? Der er mennesker, der er allergiske over for laktose i mælken. Skal vi alle advares mod mælk? Og man kan blive ved, fordi vi alle er overfølsomme over for noget, mere eller mindre.\nDet eneste økologiske produkt på billedet fra The Organic Pharmacy anklages for at indeholde kamille, natlys og morgenfrue.... hvortil Ewa Daniel skriver at "det kan alt sammen give allergi". Guuuud! Virkelig? Skal vi nu også advares mod kamille, morgenfruer og natlys? Alle gedigne danske haveplanter, bier er vilde med og som vi alle, på en eller anden måde kender til, uden de store dramaer?\nJamen, jeg "slår ud" efter at have rørt ved frisk timian. Skal vi nu også advares mod timian? Jeg får hovedpine af duften af jasmin.... skal jeg så anmode min nabo om at fælde jasminbusken i nabohaven? HALLOOOO! Stop dette vanvid!\nVi er alle overfølsomme over for et eller andet.... og vi alle lærer, hvad vi skal undgå, når vi har været udsat for en allergisk reaktion, ikke? Det gælder også hudplejemidler, da jeg jo går ud fra, at det er en allergisk reaktion, der giver os erfaringer, ikke? Jeg har ikke brug for Astma-Allergi Forbundet til at fortælle mig hvad jeg skal bruge eller ikke bruge - når det kommer til brugen af naturlige stoffer i husholdninger. Reagerer jeg mod et stof - bruger jeg det selvfølgelig ikke mere.... men at kalde alle økologiske produkter for usikre er noget af det værste sludder jeg længe har hørt.\nMon det nu ikke forholder sig sådan, at Astma-Allergiforbundet har brug for indtægter fra godkendelser af diverse produkter og når 77% af (adspurgte) forbrugere hellere køber økologisk end Astma-Allergi Forbundet godkendte syntetiske hudpleje- og andre produkter - ja, er det ikke så underligt, at de sender Ewa Daniel af sted på korstogtet mod den uvorne økologi, der jo ikke spæder i kassen hos denne ærværdige organisation, der hermed er trådt i sporene efter andre "sundheds-foreninger" såsom Diabetesforeningen, Hjerteforeningen og Kræftens Bekæmpelse, der alle har det tilfælles at de lever af at sprede skræk blandt almindelige mennesker, der jo bare så gerne vil leve sundt... Den slags aktiviteter rangerer i min verden på niveau med kanibalisme: "gør dem skrækslagne, og når de er møre - sælg dem det, som VI tjener mest på!\nHvad? At det kan ikke passe? Selvfølgelig kan det passe... ikke mindst da man ser hvilke 2 af syv produkter på billedet i avisen har Ewa Daniel valgt som det eneste positive.... Derma Baby Solcreme og Neutral Kids Disney Mild Bad & Dusch - med både det officielle nordiske miljømærke Svanemærket og Astma-Allergi Forbundets mærke. De øvrige produkter på billedet er selvfølgelig ikke tilsvarende miljø-mærket. Surprise, surprise....\nDen slags mærkning får man ikke gratis. Det betyder penge i kassen hos Astma-Allergi Forbundet. Man kan få kunder i butikken på mange måder. Bl.a. gennem at nedgøre den eneste levedygtige konkurrence til mærkningen - de økologiske produkter. Det kalder jeg for manipulation med forbrugere og så kalder jeg det for en grov fornærmelse af forbrugere.... Astma-Allergi Forbundet og Ewa Daniel øjensynlig regner os ikke for noget, siden de/hun (+ journalisten selvfølgelig) vitterlig tror, at vi blot folder ørerne ud og gør hvad Astma-Allergiforbundet befaler og Ekstra Bladet skriver.\nLad os alle komme ihu, at vi alle er overfølsomme over for et eller andet. Vi er ikke alle overfølsomme over for det samme. Hvad den ene kan tåle, kan en anden måske ikke. Sådan er det. Jeg slår ud lige så meget, om jeg rører ved almindelig eller økologisk timian. Jamen, så må jeg bare lade være med at plukke timian. Det samme gælder ALLE de produkter, der findes på hylderne i forretningerne. Man køber kun de produkter, man ved, man kan tåle. Så enkelt er det! Det behøver jeg hverken Svanemærket eller Astma-Allergi Forbundets mærke til at fortælle mig. Og selv om jeg ellers ikke har noget udestående mod Svanemærket - er det nu alligevel kommet med på min egen "negativ-liste" pga. sammenblandingen med Astma-Allergi Forbundet og deres toksikolog, Ewa Daniel, der hellere foretrækker syntetiske hudplejemidler frem for de økologiske, fordi de syntetiske - øh - "er nemmere at kontrollere"! Tak for kaffe, siger jeg bare!\n17-10-09, 12:59 #2\nMan kan reklamere for noget enten direkte (den ærlige metode) eller uærligt, dvs. indirekte. Det sidste er det bedste, da det jo altid kan diskuteres (om man gør eller ikke) og ved at miskreditere noget - sender man ganske automatisk flokke af dumme forbrugere direkte i armene på industrien, der allerede står med udstrakte arme og "lader" de dumme forbrugere betale rede penge for forbrugsvarer, der er tusinde gange mere skadelige end selv det "værste" økologiske produkt. Smart, ikke? For hvem?\n17-10-09, 21:42 #3\nRe: Øko-cremer kan give allergi. Nøj, gør de det?\nJeg kunne ikke nære mig og har kastet et hurtigt blik på disse to fremhævet (som værende sunde) produkter til pleje af børn: Derma Baby Solcreme og Neutral Kids Disney Mild Bad & Dusch.\nDerma Baby Solcreme indeholder følgende ingredienser:\nEthyl Hexyl Stearate\nNeutral Kids Disney Mild Bad & Dusch indeholder følgende ingredienser:\nSodium Laureth 11 carboxylate\nOg her er linket til Cosmeticsdatabase.com, hvor man kan slå alle ingredienserne op og se, hvor sunde disse anbefalede (for børn) produkter er i virkeligheden.... Men det er måske ligegyldigt med nanopulveret, mineralske olier og aluminium i solcremerne til babyer? Nogle af ingredienser er direkte allergifremkaldende og andre carcinogene! Man kan risikere store helbredsskader af stoffer, vi ikke er allergiske over for.... Hvad fanden skal man bruge allergifri-mærkning til, når den får os til at smøre babyerne ind i nanopulveret og andet, lige så finurligt?\nHvad siger "toxikologen"? Eller skulle man hellere kalde Ewa Daniel fra Astma-Allergiforbundet for allergijægeren i stedet, da toksiske ingredienser i kosmetikprodukter øjensynligt ikke interesserer hende?\n06-11-09, 13:47 #4\nAstma-Allergi Forbundet i kamp mod økologiske og andre naturprodukter!\nJeg stoler ikke på Astma-Allergi Forbundet mere!\nEfterhånden som tiden går og jeg ser Astma-Allergi Forbundet profilerer sig i medierne mere og mere gennem adskillige omgange af "15 minutters fame" ved at lade toksikologen Ewa Daniel stå bag Astma-Allergi Forbundets mange angreb på økologiske produkter - kommer jeg mere og mere i tvivl om, hvis interesser Astma-Allergi Forbundet i virkeligheden varetager!\nAt det ikke er forbrugernes interesse er helt sikkert! Helt sikkert!\n1. Fordi Astma-Allergi Forbundet under dække af kritisk omtale af en bestemt produkt-gruppe, anvender generelle vendinger rettet mod økologiske produkter, som f.eks. i Helse: "Når noget er økologisk eller naturligt, bliver det nødvendigvis ikke bedre, tværtimod reagerer allergikere nogen gange stærkere på det. Rent faktisk er det mest allergifremkaldende stof, der findes, naturligt,” siger Ewa Daniel, toksikolog hos Astma-Allergi Forbundet, til Nyhedsbureauet Newspaq."\n2. Fordi Astma-Allergi Forbundet i flæng blåstempler adskillige produkter indeholdende både kræftfremkaldende og neurologisk-skadelige stoffer, samt i flere tilfælde også (alligevel) allergifremkaldende stoffer. Det kan man læse om i forrige indlæg.\nMåden, anvendte formuleringer samt konsekvensen i de, efterhånden mange kritiske udsagn om økologiske produkter afslører Astma-Allergi Forbundets ideologisk/politisk indstilling til forbruget af økologiske produkter i samfundet.\nAstma-Allergi Forbundet gør stort brug af viden om, at læserne stort set kun læser overskrifter og at den funktionel analfabetisme*) er voksende i samfundets yngre generationer, de nye forbrugere. Derigennem, ved sensationelle overskrifter som f.eks. Naturtandpasta giver dig allergi opnår man en generel effekt mod naturprodukterne hos læserne af den gængse type, som jo også er prisbevidste, hvilket giver dem en "saglig" begrundelse for at skifte til de billigere, fyldte med fluor, triclosan og nanopartiklerne kaldt tamt for "mikrokrystaller" dvs. syntetisk-stof-bomber af tandpaster som "alle verdens tandlæger anbefaler iflg. tv-reklamer!\nDer er ingen her, heller ikke jeg, som bestrider, at alle stoffer, inkl. stoffer af naturlig oprindelse kan koste forbrugerne allergiske reaktioner. Men man skal i forvejen være overfølsom for de pågældende stoffer. Når man så opdager at man er det, skifter man selvfølgelig til noget andet. Man bliver ikke allergisk AF noget. Man skal i forvejen være allergisk over for noget, for at opleve en reaktion. Og her kommer Astma-Allergi Forbundets budskaber om den omvendte reaktion - fra stoffet til allergi - til at rette forbrugernes opmærksomhed på et problem der IKKE eksisterer!\nDet er jo ikke sådan, at man bliver allergisk over for ALT, bare fordi man ikke tåler et bestemt stof i et givent produkt, vel? Man kan derfor ikke kalde det for generelt allergifremkaldende, når det kun handler om et enkelt stof nogle af os ikke kan tåle. Men budskaberne og den måde de bliver udformet på - de sigter på at mistænkeliggøre hele produkt-grupper, der tilfældigvis ikke er de produkter de store, multinationale "syntetiske" industrier fremstiller. Nej, Astma-Allergi Forbundet går direkte efter niche-produkter hvis markedsandel ikke burde true de store og mægtige. Ikke nu, men i fremtiden og i takt med at flere og flere vælger økologiske produkter frem for de syntetiske - kan faren for at miste markedsandele blive reel og her kommer så Astma-Allergi Forbundet de fremtidige farer for omsætningsnedgang hos de store og mægtige - imøde og ved at præparere forbrugerne nu - forebygges indtægtstabet på markedet for giftige produkter i fremtiden.\nI min bog kunne Astma-Allergi Forbundet allerede nu, lige så godt høre hjemme hos producenter af helbredsskadelige fødevarer, plejeprodukter og andre produkter af ikke naturlig oprindelse. Altså....\n.... direkte modsat af, hvad vi alle hidtil har troet om Astma-Allergi Forbundets (for)mål og virke!\nJeg vi derfor fra nu af, omhyggelig undgå at købe af Astma-Allergi Forbundet godkendte produkter, idet jeg ikke længere stoler på Forbundets ekspertise og på Forbundets hensigter. I min bog er Astma-Allergi Forbundet hoppet med på vognen med andre patientorganisationer, hvor de har udviklet sig væk fra deres oprindelige formål dvs. patienstøtte osv. og i stedet er blevet helt almindelige virksomheder med regnskaber, med ansatte, med behov for markedsføring af sig selv og afhængig af omsætning i egen webshop, af indsamlinger og donationer, hvilke hver og een er jo fradragsberettigede idet de hører under skattemæssig kategori 889910 Foreninger, legater og fonde med sygdomsbekæmpende, sociale og velgørende formål. Dvs. at alle, private som virksomheder, der ønsker at bidrage til Astma-Allergi Forbundets fortsatte eksistens kan gøre det og kan gøre det gratis. Gratis for egen pengekasse. Skatteyderne betaler.\nHvor mon de bedste muligheder for store donationer gemmer sig? Hos de beskedne niche-producenter af naturprodukter? Eller hos de verdensomspændende koncerner med milliarderne afsat til formålet? Og hvor ellers kan toksikologen Ewa Daniel få et job, som er så fri og så videnskabelig uovervåget og så vellønnet, som hos denne "velgørende forening", hvor hun er så total fri til at gøre hvad der passer hende og foreningen?\nDesuden er det jo ikke gratis at få sine varer godkendt af Astma-Allergi Forbundet, vel? Så jo flere øko-producenter skræmmes af kritik og mediernes gabestok - jo flere stiller sig i køen til Astma-Allergi Forbundets mærknings-maskine, ik`? Penge lugter ikke. Heller ikke de penge Astma-Allergi Forbundet tjener på skræmmekampagner eller på donationer fra allerede godkendte producenter, der jo konkurrerer med alle andre, ikke "godkendte" produkter.\nJeg giver ikke længere fem flade ører for "allergi-sikker"-mærke fra denne kilde. Ikke efter at jeg reelt havde måttet konstatere, at det ikke holder vand. At Astma-Allergi Forbundet kan finde på at allergi-sikker-mærke allergifremkaldende produkter, mens Forbundet generelt stigmatiserer økologiske og naturprodukterne.\nI min tilværelse er det nu yt med Astma-Allergi Forbundet og deres mærkning af produkterne. Jeg kan selv finde ud af, hvad der er bedst for mig mine. Der er flere som jeg og vi har alle børn, vi nok skal lære op i selv at verificere den nyhedsstrøm, der flyder uden sans og samling over sagesløse forbrugere, formidlet af ryggeløse annonce-journalister på jagt efter flere gode annonce-kroner til deres egne aviser.\nFunktionel analfabetisme*) "Grænserne for hvad man kan betegne som funktionel analfabetisme, forrykkes hele tiden opad, i og med at både uddannelser og erhverv i stigende grad kræver færdigheder i at læse og skrive for at kunne betjene elektronisk materiel og kommunikation." Kilde...\n05-12-09, 19:43 #5\nHer er endnu en liste over ting, der er skadelige.\nDer står dog intet om naturlige ingredienser.\nDe naturlige ting giver jo heller ikke fosterskader, "mystiske" fisk i åer og bække osv.\nMen her er listen, og jeg kan da bare konstatere, at der er visse "overraskende" firmaer iblandt.\nMan kan også se, hvad disse producenter har tænkt sig at gøre i fremtiden.\nNogle "gider" åbenbart ikke svare på henvendelser om problematikken.\nHer kan du se Forbrugerrådets liste over kosmetik og plejeprodukter, der indeholder et eller flere hormonforstyrrende stoffer.\nHvis du er i tvivl, om du har produkter på hylder eller i skabe, som indeholder ét eller flere af de 17 hormonforstyrrende stoffer, så kan du søge i produklisten herunder ved at vælge\n* produktnavn eller\n* hormonforstyrrende stoffer.\nVi skriver til producenterne\nAlle producenterne på listen har modtaget en mail, hvor vi beder dem om at udfase de hormonforstyrrende stoffer. Status på deres svar kan du se i produktlisten ud fra produktets navn.\nNyeste indlæg: 09-02-08, 23:41\nKosttilskud mod hedeture kan give kræft\nBy Anne in forum Overgangsalder og alternativ behandling\nNyeste indlæg: 03-02-08, 11:24\nBy admin in forum Sundhed og sygdom - løst og fast om....\nNyeste indlæg: 26-07-07, 14:14


Projekter ● Ledelsessupport ● Kommerciel controlling\nCentral funktion med en alsidig opgaveportefølje i nerven af forretningen\nKlingspor er en dynamisk virksomhed med et bredt produktsortiment. Produkterne afsættes ved direkte salg og på Klingspors onlineplatform. Der er hele tiden gang i nye aktiviteter og projekter, der skubber til den fortsatte vækst og udvikling. Du får derfor mulighed for at bruge din baggrund i en nyoprettet stilling, hvor du kommer tæt på både nerven i forretningen og beslutningerne i ledergruppen.\nMed reference til direktør har du altid Klingspors udvikling for øje, og du understøtter ledelsen, så de kan have fokus på forretningen. Du kommer til at arbejde med:\nSupport til ledergruppen med ex. ledelsesrapportering, analyser, afvikling af ledergruppemøde og opfølgning på handlingsplaner\nControlling af det kommercielle grundlag fra priser i SAP til samarbejde med sælgerne ved tilbudsgivning, analyser på lønsomhed m.v.\nProjektledelse for interne projekter f.eks. ISO-certificering og implementering af SAP S/4 HANA\nDine opgaver varierer fra udviklingsopgaver, over projektledelse til hands-on eksekvering. Du har også dine egne ansvarsområder bl.a. EDI internt og overfor kunderne, ajourføring af management-håndbog og samarbejde med eksterne konsulenter.\nMed andre ord opgaver der spænder vidt og afveksler i omfang og kompleksitet. Da Klingspor er en meget åben og kundefokuseret virksomhed, vil du få en stor berøringsflade med alle funktioner, ligesom koncernens hovedkontorer i Tyskland og salgsselskaberne i Skandinavien bliver daglige samarbejdspartnere.\nDu har en relevant baggrund og ambitioner om mere\nVi forventer ikke, at du kan løse alle opgaverne fra dag et. Det er derimod afgørende, at du har en positiv tilgang til opgaveløsningen, hurtigt kan sætte dig ind i nyt og er analytisk stærk. Er du åben, nem at samarbejde med og har du godt humør, så matcher du godt med dine kollegaer.\nOm du kommer fra en lignende stilling, fra en kommerciel rolle, er controller eller lignende er ikke afgørende, hvis du kan håndtere den brede opgaveportefølje. Du har en lang videregående uddannelse, og det er en fordel, hvis du allerede har været leder af projekter. Du må som minimum have en projektlederuddannelse, du gerne vil bruge.\nDu har flair for at anvende de muligheder IT-systemer giver, du forstår vigtigheden af datadisciplin og er god til at arbejde med data. Du arbejder struktureret, og du er bevidst om at skabe løsninger, der er brugbare for lederne og dine kollegaer. Du er stærk til Excel og har du erfaringen med SAP er det en fordel. Desuden begår du dig ubesværet på engelsk.\nGrib muligheden og udfordre dig selv i et godt arbejdsmiljø med højt til loftet\nDu kan se frem til at udfordre dig selv i en spændende virksomhed i vækst og med et ambitiøst mål for fremtiden. Virksomhedens flade hierarki gør, at du får spændende udfordringer der giver dig erfaring, og i takt med at du får yderligere indsigt og viden, kan dine opgaver og ansvarsområder udvikles. Hertil kommer et godt arbejdsklima i et internationalt miljø, hvor en uformel omgangstone og godt humør præger hverdagen.\nKontakt Lene Mølholm hos PeopleLink på 42363975 for yderligere oplysninger eller læs mere på www.klingspor.dk, eller send os en kort ansøgning og dit CV via ’Søg Stillingen’ hurtigst muligt – dine nye kollegaer glæder sig til du starter.\nLæs mere om Klingspor\nMed afsæt i mere end 125 års udviklingsarbejde og et aktuelt sortiment på mere end 50.000 forskellige slibeartikler imødekommer Klingspor behovene hos såvel globale, serieproducerende industrivirksomheder som små, lokale håndværksmestre. Klingspor, Danmark er en del af den tyske koncern Klingspor, der med 2000 medarbejdere er en anerkendt og betydende aktør i branchen. Det danske selskab danner rammerne for det samlede salg i Skandinavien og global indenfor wind power. I Danmark er der 25 erfarne og engagerede medarbejdere og et professionelt lager- og logistikcenter. Virksomheder har en sund økonomi, er i konstant udvikling og arbejder fortsat efter ambitiøse vækstmål.


Borgere fik andet vaccinestik for tidligt | Sermitsiaq.AG\nFlere borgere har modtaget det andet stik af vaccinen af mærket Pfizer førend, der er gået 21 dage fra første stik. Landslægeembedet er i gang med at undersøge sagen.\nTorsdag, 22. juli 2021 - 13:01\nObs. Artikel opdateret klokken 15.00, da Statens Serum Institut i Danmark har meldt ud, at de er enige i landslægeembedet udmelding om nødvendigheden af re-vaccinering af borgere.\n192 borgere har lagt arm til vaccinen af Pfizer for anden gang for tidligt.\nDet erfarer Sermitsiaq.AG gennem flere tip fra borgere i Maniitsoq.\nSermitsiaq.AG har modtaget dokumentation på, at en borger i Maniitsoq eksempelvis har modtaget det første stik af vaccinen mod coronavirus den 9. april 2021. Anden vaccine for samme person er dateret til 27. april 2021. Der er således gået 18 dage imellem første og anden vaccine. Myndighederne har tidligere meldt ud, at der skal gå 21 dage mellem første og andet stik, når det gælder Pfizer.\nLandslægeembedet har over for Sermitsiaq.AG bekræftet, at perioden mellem første og anden stik af vaccinen mod coronavirus af mærket Pfizer er for kort i nogen tilfælde. Landslægeembedet er i kontakt med de berørte borgere.\nPersoner, som har modtaget første og anden vaccine med Pfizer med 18 dages mellemrum, betegnes som ”delvist vaccineret” på det danske coronapas. Coronapasset kræver nemlig, at der skal være gået minimum 19 dage mellem første og anden vaccine, før man bliver fuldvaccineret.\nMen landslægeembedet understreger, at to vacciner er lig med færdigvaccineret:\n- Borgere, som er blevet revaccineret med 18 dages mellemrum betragtes som færdigvaccineret, oplyser Paneeraq Noahsen fra landslægeembedet.\nSundhedsvæsenet er blevet gjort opmærksom på fejlen og der er indført procedure for at sikre, at det ikke gentager sig, oplyser landslægeembedet. Samtidig arbejder sundhedsvæsenet nu på at løse problemet for de borgere, der skulle have problemer med det danske coronapas.\n- Udfordringen kan løses ved, at de borgere, der må få brug for et dansk coronapas vaccineres en tredje gang med en mRNA vaccine Pfizer/Biontech eller Moderna minimum 19 dage efter deres sidste vaccination, lyder det.\nFor borgere, der ikke har brug for det danske coronapas, er der ingen grund til at modtage et tredje stik.\n- Vi er ved landslægeembedet af den vurdering, at der ikke er behov for en re-vaccinering, og har rettet henvendelse herom til Statens Serum Institut i Danmark, oplyser Paneeraq Noahsen fra landslægeembedet.\nStatens Serum Institut i Danmark er enige med landslægeembedet omkring, at der ikke er behov for re-vaccinering af borgere, der ikke har brug for et dansk coronapas. Borgere, der skulle få brug for dansk coronapas skal dog re-vaccineret.


Life Runner LR22i TFT Løbebånd fra Sporttema.\nStart | Løbebånd | Life Runner LR22i TFT Løbebånd\nArt. nr: 4332\nLife Runner LR22i løbebåndet har en høj kvalitet fra Hammer - en prisvinder med så mange som 18 træningsprogrammer. 10 tommer touchskærm, multimedie og apps. 0,8-22 km / t. God dæmpning - som at løbe i skoven!\nTræn hjemme i al slags vejr\nLR22i TFT multimedie løbebånd giver din træning et ægte boost\nTag din passion for at løbe til et nyt niveau! Med den moderne løbebånd HAMMER LR22i TFT er det let at nå dine fitness- og løbsmål. Du får en enestående løbeoplevelse inden for husets fire vægge uanset vejret. Med den omfattende multimediepakke og forud installerede apps bliver en tur på LR22i TFT aldrig kedelig. Den store touchskærm giver dig konstant information om din præstation. Det kompakte design hjælper dig med at opbevare løbebåndet med et par enkle greb efter brug.\nStort udvalg af programmer til din løbstræning\nTræn skiftevis med LR22i TFT\nLR22i TFT har et ekstra stort udvalg af programmer! Under løbetræningen har du adgang til så mange som 12 forudindstillede programmer: Cardio Check, Hills, Fitness Test, Cross Country, go ned i vægt, Interval træning, Speed Drill, Hill and Back, Power Walk, Pyramid, Gluten Workout og Calorie Burn. Vælg et program og kom i gang! Vil du have en udfordring og se, hvordan du står i en konkurrence? Løbebåndet giver dig mulighed for at løbe mod computeren. Du konkurrerer simpelthen mod løbebåndscomputeren og prøver at køre hurtigere end systemet. Dette er kun et eksempel på, hvor varieret og konkurrencedygtig fitness træning kan være hjemme!\nXXL TFT touchskærm\nKontroller alt med 10 tommer\n10-tommer TFT-touchskærm og Android-software giver dig mulighed for at drage fordel af hele spektret af multimedie og underholdning under din træning. Computerkonsollen på LR22i TFT er udstyret med en tabletholder, Aux og en forbindelse til USB-opladere, så du altid har nok strøm til din yndlingsunderholdning under løbetræning.\nYoutube, Spotify, Facebook, Twitter, Chrome, Netflix og Amazon Prime Video giver dig en bred vifte af motiverende forud installerede apps, der giver dig alle tænkelige oplysninger og underholdning under din træning.\nSe Youtube-klip, afspil din yndlingsafspilningsliste på Spotify, eller del dine træningsresultater med dine venner. HAMMER LR22i TFT løbebånd giver masser af muligheder takket være den intuitive touchskærm.\nOplev live runder med Bluetooth-teknologi og træningsapps\nKompatibel med Kinomap og BitGym\nKør spændende og udfordrende runder med en levende følelse og nyd et motiverende træningsmiljø! Træningsdata kan naturligvis gemmes, så du kan sammenligne og dokumentere dine resultater. Aldrig før har det været så spændende, varieret og motiverende at træne derhjemme. Kinomap-appen giver en meget realistisk liveoplevelse af afstanden: på stigninger stiger modstanden automatisk, og på skråninger falder den. Valgfrit: KinoMap live events til gruppetræning, løb, konkurrencer og præmier.\nXXL løbeoverflade til træning med ekstra komfort\nLøbebånd på 152 x 51 cm\nLøbebåndet tåler meget høje belastninger og har en generøs løbeoverflade på 152 x 51 cm. Med en maksimal brugervægt på 130 kg får selv store mennesker en helt naturlig, behagelig og autentisk løbeoplevelse. Bredden er hele 51 cm, og de stabile og solide sideflader giver gode betingelser for en sikker og stabil løbetræning. Løbebåndets overfladelag giver et godt greb under løb og forhindrer dig i at glide.\nSuper blød løbeoverflade giver træning, der er skånsom mod leddene\nDen stødabsorberende Super Soft overflade giver en realistisk følelse og et løb, der er lige så blidt over leddene som den blødeste skovsti. Det giver også en følelse af komfort, når du løber længere afstande.\nFuld hastighed i din løbetræning\nTræn i topfart\nMotoren i LR22i har en kontinuerlig effekt på 2,5 hk og giver dig et hastighedsområde mellem 0,8 og op til 22 km / t. Hastigheden kan indstilles nøjagtigt i trin på 0,1 km / t, hvilket giver dig alle forudsætningerne for en sund løbetræning med LR22i. Hældningen (op til 12%) kan indstilles i 12 positioner. Hastighed og hældning indstilles via TFT-monitoren eller trykknapperne. Uanset om du er nybegynder i løbebanen eller en eliteatlet, tilpasser LR22i sig nøjagtigt til dit niveau.\nSund og kalorieforbrændende løbetræning\nFor en sund og effektiv løbetræning er puls under belastning afgørende. Forskellige funktioner giver dig mulighed for kontinuerligt at måle din puls - enten med håndpulsfølerne på powerwalk eller med brystbæltet (valgfrit).\nMobile pladsbesparende design:\nSammenfoldelig via to håndtag\nHvis du bor i en lejlighed, har du ofte begrænset plads. HAMMER LR22i TFT løbebånd optager betydeligt mindre plads end konventionelle løbebånd. Derudover kan løbebåndet let foldes sammen med et par enkle greb efter træningen, så det tager endnu mindre plads i lejligheden.\n• 10-tommers berøringsskærm med apps, der viser tid, hastighed, afstand, hældning af kalorieindtag og puls\n• 12 træningsprogrammer, hvoraf 4 pulsstyrede træningsprogrammer holder motivationen oppe\n• Hastighed 0,8-22 km / t\n• Motor på max 6,5 hk med lav lydstyrke\n• Normal / kontinuerlig motoreffekt 2,5 hk\n• Løbebåndet er 152x52 cm\n• Elektronisk justerbar hældning 0-12%\n• Dæmpning under løbebåndet giver god komfort\n• Modtager til trådløs pulsbælte (tilbehør)\n• Sikkerhedsnøgle til din sikkerhed\n• Mål LxBxH 199x85x152 cm\n• Dimensioner hævet LxBxH 140x85x155 cm\n• Vægt 70 kg\n• Maks. Personvægt: 130 kg


Spisekammer | deborah.dk\nUdgivet den 16. november 2016.20:06 af Deborah\nDet er så mig, hvis nogen er i tvivl! Dagen i dag, er blevet godt brugt. Jeg har i den grad hevet mig selv op med hårrødderne og da jeg først kom igang, var jeg heldigvis ikke til at stoppe igen.\nMin ene altan, lignede et bombenedslag efter de her håndværkere. Dels fordi alt stod hulter til bulter og dels fordi, der var beskidt også. Så jeg startede der. Alt blev flyttet på plads og rykket rundt og gulvet blev skruppet med sæbe og hele svineriet. Bord og ting blev tørret af og der blev ryddet op. Så nu er der ikke et øje tørt.\nGulvet i soveværelset og stuen blev vasket og det i køkkenet lige tørret over. Det er skal en større rengøring også der. Og så har jeg fået sat næsten alt på plads i mit spisekammer, hvilket altså siger ikke så lidt. Som jeg skrev på Facebook, så skal der dælme skrues ned for mine hoardingtendenser i den retning. Jeg kunn brødføde en mindre landsby med alt det mad, jeg render og gemmer. Så nu køber jeg altså intet i et godt stykke tid, for der skal ryddes ud i de her ting. Ikke mindst fordi jeg også mister overblikket og jo så også er stødt på nogle ting, der måtte smides ud. Ikke at de var megagamle, men økologiske frø, tørret frugt etc. er altså noget der går dyr i rigtig hurtigt. Og selv hele rå bønner, har jeg oplevet angreb på, hvilket jeg slet ikke forestillede mig. Meget er røget i køleskab og fryser, for at undgå fremad, for jeg er megatræt af de her flyvende objekter. Inden alt blev sat på plads, så blev der skuret og skrubbet og sprøjtet for dyr derinde og luftet ud en hel dag, inden, jeg satte på plads igen. Så nu håber jeg det går.\nDet er dagens dont i store træk, men jeg er godt tilfreds. Arbejdet med de nye altaner (grimme som helvede), men sikrere end de gamle, skrider frem og jeg regner med, at når jeg kommer hjem i morgen efter min tur ud i verden, så har jeg også en ny. Iøvrigt fik jeg også i går en hyggelig sludder med ham, der sætter dem op, og hans hjælper. Jeg er skrækkelig. Den vej rundt hader jeg forandring, men ikke mindst synes jeg det er synd, for det ændre bygningens udtryk fuldstændig. Hvorfor ikke sætte nogen nye magen til de gamle op! Jeg forstår det ikke, men det er vel som altid et spørgsmål om kr. og ører. Men uanset skal de jo være speciallavet, for den slags altaner er jo ikke standard som så meget er det. Anyway, nu er jeg mere end spændt (læs: Frygter helt vildt), hvad de vil gøre med vores smukke murede altaner mod banen. Jeg håber inderligt, de bliver lavet magen til. Jeg vil blive megaked af at skulle have sådan et galvaniseret helvede den vej.\nDagen har også budt på en Skypesamtale med min bror. Det er ved at være noget siden, vi har talt sammen, så det var skønt, at høre hans stemme igen.\nI morgen var egentlig stalddag, men jeg synes, jeg trængte for en kaffedate, og min veninde trængte også, så sådan en tager vi lige i morgen. Og da jeg nu har været så flittig i dag, så kan jeg gøre det med god samvittighed. Lige nu får jeg en kop te, og hører guitarsolo i et forsøg på, at hive mig selv lidt op igen…. for jeg er træt nu, både mentalt og ellers. Jeg ønsker jer en dejlig aften.\nUdgivet i Canon EOS 600D, Deborah's dag, Foto, Huse, arkitektur & omgivelser\t| Tagget Altaner, Flittig, Hverdag, Indkøb, Mad, Madmøl, Mølleådalen, Oprydning, Pligter, Rengøring, Renovering, Spisekammer, Vedlligeholdelse\t| Skriv et svar\nHyld og de seneste dage\nUdgivet den 14. juni 2014.21:36 af Deborah\nDet er kun så sent som i går, at dele af mit køkkenbord, spisebord og sofabord så ud som billedet øverst! Alt indhold i mit spisekammer ude diverse steder. Der trængte for en massiv oprydning/rengøring og det var nu! Ikke nok med det, hele den øverste hylde var fyldt med fade, vaser m.m., og den skulle inddrages til levnedsmidler, for jeg havde i den grad mistet overblikket over, hvad der var. Det er gjort nu – foto må I få en anden dag, jeg er simpelthen for træt til selv det. Men jeg mangler at få alle de overskydende ting i kælderen og iøvrigt også en mængde andre ting. Det står der på min dag i morgen og så slappe af. Jeg er dødtræt for tiden, for nu at sige det mildt.\nDet er mit dilemma, jeg vil så gerne mange ting, som jeg ikke kan finde kræfterne til. Men jeg trodsede min “nej-hat” i dag på et punkt. Jeg havde ellers besluttet at det med at lave hyldeblomstsaft i år, det måtte vente – igen! Nej dælme nej, nu skulle jeg altså have lavet hyldeblomstsaft. De hang der i store smukke klaser og ventede på at blive plukket. Så jeg overgik mig selv og fik lavet – eller rettere sat over, for det skal jo trække – både hyldeblomstlikør (i går) og -saft! Kom ikke lige her.\nUdgivet i Blomster, Canon EOS 40D, Deborah's dag, Foto\t| Tagget Helbred, Hyld, Hyldeblomstlikør, Hyldeblomstsaft, Oprydning, Overblik, Rengøring, Spisekammer, Træthed, Weekend\t| 3 svar\nUdgivet i Canon EOS 40D, Deborah's dag, Foto, Online shopping, Veganske opskrifter\t| Tagget Basisvarer, Gærflager, Indkøb, Kikærtemel, Priser, Spisekammer, Vegansk, Vegansk ost\t| Skriv et svar


Denne PRINCE2-briefing giver dig et overblik over PRINCE2 samt en forståelse for de basale koncepter, der understøtter metoden. Briefingen fokuserer på at uddybe, hvad PRINCE2 er samt hvilke fordele, der er ved at bruge metoden for både projektlederen og virksomheden. Der vil blive drøftet hvilke udfordringer deltagerne oplever i projekter og hvordan PRINCE2 håndterer disse.\nAt opnå en overordnet forståelse for PRINCE2-metoden\nAt diskutere praktisk anvendelse og implementering af PRINCE2\nNår du deltager på PRINCE2-briefingen får du en introduktion til PRINCE2-metoden. Du får også indblik i de syv principper, processer og temaer, der er centrale for at køre projekter efter denne metode.\nBriefingen er for dig, som overvejer at deltage på PRINCE2 Foundation eller blot ønsker, at få indsigt i PRINCE2-metoden på et overordnet niveau. Du er muligvis involveret i projekter som f.eks. projektmedarbejder eller projektleder.\nBriefingen har fokus på procesorienteret projektledelse, og det vil være en fordel, hvis du har kendskab til projektarbejde.\nBriefingen afholdes som 3 times præsentation og dialog.\nOverblik over metoden\nÅrsager til at vælge PRINCE2, både som individ og som virksomhed\nVigtigste fordele ved PRINCE2\nEt indblik i PRINCE2 projekt livscyklussen\nBetragtninger om implementering af PRINCE2\nBriefingen afholdes med enten dansk eller engelsk materiale.\nMed i briefingen\nEn guide til PRINCE2 som kan bruges til reference\nFå overblik som projektleder


Anshan Sihai Holiday Hotel i Anshan til Bedste Pris-garanti | Agoda.com\nSe alle 198 ejendomme i Anshan.\nNo.333 Yunlian Road, Tiedong, Anshan, Kina, 114000 - Rigtig god placering - Se på kort\nVil du vide mere om Anshan Sihai Holiday Hotel?\nMere om Anshan Sihai Holiday Hotel\nAnshan Sihai Holiday Hotel, der ligger i Tiedong i Anshan, er et populært valg hos rejsende. Hotellet ligger ikke så langt fra byens centrum - kun 3.5 Km derfra, og det tager normalt omkring 60 minutter at komme til lufthavnen. Dette hotel er et fristed, hvor man kan slappe af og lade op. Derudover ligger det kun få skridt fra byens talrige attraktioner, som Anshan Museum, Luohan Holy Land, Anshan Ancient city.\nPå Anshan Sihai Holiday Hotel gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. På hotellet kan man nyde et udvalg af førsteklasses faciliteter, som døgn-roomservice, trådløst internet i fællesområder, parkering, roomservice, restaurant.\nAlle hotellets værelser er indrettede med betænksomme bekvemmeligheder som garanti for uforlignelig komfort. Hotellet tilbyder mange unikke fritidsaktiviteter, som sauna, indendørs pool, spa, spillerum. Fremragende faciliteter og en utrolig beliggenhed gør Anshan Sihai Holiday Hotel til den perfekte base, hvor du kan nyde dit ophold i Anshan.